Сүрөтчүлөр коому
Сүрөтчүлөр коому А. И. Куинджи атындагы – көрүнүктүү орус пейзажисти А. И. Куинджинин катышуусу менен 1909-ж. Петербургда пайда болгон сүрөтчүлөр бирикмеси (ал А. И. Куинджи керээз кылып калтырган каражатка өзүн каржылап турган). Бул коом өз ишмердигин Октябрь революциясынан кийин да уланткан, анын көргөзмөлөрүнө Ленинграддык белгилүү көп сүрөт­чү-реалисттер катышкан. Алардын ичинде М. Т. Авилов, И. И. Бродский, Н. Е. Бубликов, П. Д. Бучкин, И. А. Владимиров, И. Г. Дроздов, А. А. Рылов, К. Е. Савинский, Е. М. Чепцов, скульпторлор И. В. Крестовский, В. В. Лишев жана башка бар. Коомдун сүрөтчүлөрү өздөрүнүн чыгармачылык багытын «Биздин көркөм өнөрдүн негизи – сулуулук жана чындык, биз аларды элдин кеңири массасына түшүнүктүү кылып, жөнөкөй жана так тил менен жеткиребиз» – деп жарыялашкан. Бул коом негизинен прогрессивдүү (алдыңкы) көркөм уюм болуу менен Ленинграддык сүрөтчүлөрдүн чыгармаларында орус реалисттик көркөм өнөрүнүн андан ары сакталышына жана өнүгүшүнө шарт түзүшкөн. Улуу Октябрь социалдык революциясынан кийин А. И. Куинджи атындагы сүрөтчүлөр коому 1926, 1927 жана 1959-ж. көргөзмө өткөрүшкөн. Бул коом негизинен прогрессивдүү (алдыңкы) көркөм уюм болуу менен бирге өзүнүн ишмердиги оому 1926, 1927 жана 1959-ж. үч көргөзмө өткөрүшкөн.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу